Žoržs Tukē-Donī
Žoržs Tukē-Donī (franču: Georges Touquet-Daunis; dzimis 1879. gada 12. martā, miris 1917. gada 16. aprīlī) bija franču vieglatlēts, 1900. gada vasaras olimpisko spēļu dalībnieks. 1900. gada vasaras olimpiskajās spēlēs Parīzē viņš startēja maratona distancē. Viņš bija viens no sešiem sportistiem, kas nefinišēja šajā disciplīnā. Tukē-Donī bija Francijas čempions krosā 1898. gadā un 1899. gadā ieguva otro vietu šajā pašā čempionātā. Viņš uzstādīja Francijas rekordus 5000 metros (1897.gadā —16:34.6 un 1899 — 16:29.2), 10 000 metros (1897.gadā — 34:28.8) un vienas stundas skrējienā (1897 — 17.122 km).